ai4bharat/Pralekha huggingface dataset:
ప్రధాన మంత్రి కార్యాలయం
ప్రధానమంత్రి నరేంద్ర మోదీ జనవరి 15న స్టార్టప్ సంస్థలకు చెందిన వారితో సంభాషిస్తారు.
ఆరు థీమ్ లపై స్టార్టప్ లు ప్రధానమంత్రి ముందుప్రజెంటేషన్ ఇస్తాయి.
దేశంలో స్టార్టప్ వాతావరణాన్ని మరింత ముందుకుతీసుకువెళ్లేందుకు ప్రధాని సాగిస్తున్న నిరంతర ప్రయత్నంలో ఈ సంభాషణ ఒక భాగం.
ప్రధానమంత్రి నరేంద్ర మోదీ 2022 జనవరి 15 ఉదయం 10.30 గంటలకు వీడియో కాన్ఫరెన్సు ద్వారా స్టార్టప్ సంస్థలతో సంభాషించనున్నారు.
వ్యవసాయం, ఆరోగ్యం, ఎంటర్ ప్రైజ్ సిస్టమ్, అంతరిక్షం, పరిశ్రమ 4.0, భద్రత, ఫిన్ టెక్, పర్యావరణం తదితర స్టార్టప్ లు ప్రధానమంత్రి తో సమావేశంలో పాల్గొంటున్నాయి. 150 కిపైగా స్టార్టప్ లను ఆరు వర్కింగ్ గ్రూప్ లుగా వివిధ థీమ్ ల ఆధారంగా విభజించారు. మూలాల నుంచి వ్రుద్ధిలోకి వచ్చిన సంస్థలను , డిఎన్ ఎ నడ్జింగ్, లోకల్ టు గ్లోబల్, భవిష్యత్ కు సాంకేతికత, తయారీ రంగంలో ఛాంపియన్లను తయారుచేయడం, సుస్థిరాభివ్రుద్ధి వంటివి ఇందులో ఉన్నాయి.
ప్రతి గ్రూపుప్రధానమంత్రి ముందు ఈ సమావేశంలో వారికి కేటాయించిన సమయంలో ప్రజెంటేషన్ ఇవ్వనున్నాయి. దేశంలో ఆవిష్కరణలు సాగిస్తూ స్టార్టప్ లు ఏ విధంగా జాతీయ అవసరాలకు ఏమేరకు తోడ్పడగలవన్న అంశంపై చర్చించడం ఈ సమావేశం ప్రధాన ఉద్దేశం.
ఆజాది కా అమ్రుతోత్సవ్ లో భాగంగా వారం రోజుల పాటు జరిగే సెలిబ్రేటింగ్ ఇన్నొవేషన్ ఎకోసిస్టమ్ ను వాణిజ్య, పరిశ్రమల మంత్రిత్వశాఖకు చెందిన డిపి ఐఐటి 2022 జనవరి 10 నుంచి 16 వరకు నిర్వహిస్తుంది.
స్టార్టప్ ఇండియా కార్యక్రమం ప్రారంభమైన 6 వ వార్షికోత్సవం సందర్భంగా ఈ కార్యక్రమాలు నిర్వహిస్తున్నారు.
దేశ ప్రగతిలో స్టార్టప్ లు ఎంతో కీలకమని ప్రధానమంత్రి గట్టిగా విశ్వసిస్తారు. ఈ విశ్వాసంతోనే 2016లో స్టార్టప్ ఇండియా కార్యక్రమాన్ని ప్రధానమంత్రి ప్రారంభించారు. దేశంలో స్టార్టప్ ల అభివ్రుద్ధి , ప్రగతికి అనువైన వాతావరణాన్ని ప్రభుత్వం కల్పించింది. దేశంలొో ఇది స్టార్టప్ వాతావరణంపై అద్భుతమైన ప్రభావాన్ని చూపింది. ఇది దేశంలో యూనికార్న్ ల అద్భుత ప్రగతికి దోహదపడింది.
ప్రధాన మంత్రి కార్యాలయం
ఉత్తరాఖండ్ ముఖ్యమంత్రి గా ప్రమాణస్వీకారం చేసిన శ్రీ తీరథ్ సింహ్ రావత్ కు అభినందనలు తెలిపిన ప్రధాన మంత్రి
ఉత్తరాఖండ్ ముఖ్యమంత్రి గా శ్రీ తీరథ్ సింహ్ రావత్ పదవీ ప్రమాణం స్వీకరించిన సందర్భం లో ప్రధాన మంత్రి శ్రీ నరేంద్ర మోదీ ఆయన కు అభినందనలు తెలిపారు.
‘‘ఉత్తరాఖండ్ ముఖ్యమంత్రి గా పదవీ స్వీకార ప్రమాణం స్వీకరించిన @TIRATHSRAWAT కు ఇవే అభినందనలు. పరిపాలన పరం గాను, సంస్థాగత అంశాల పరం గాను ఆయన కు అపార అనుభవం ఉంది. ఆయన నాయకత్వం లో రాష్ట్రం ఎప్పటికప్పుడు పురోగతి తాలూకు కొత్త శిఖరాల ను అందుకొంటూ ఉంటుందన్న నమ్మకం నాలో ఉంది’’ అని ఒక ట్వీట్ లో ప్రధాన మంత్రి పేర్కొన్నారు.
గణాంకాలు- కార్యక్రమాల అమలు మంత్రిత్వ శాఖ
ప్రాథమిక డాటా నాణ్యత, దాని లభ్యత
జాతీయ నమూనా సర్వేక్షణ సంస్థ  నెలవారీ ప్రాతిపదిక వినియోగదారు ధరల పట్టిక  కోసం ప్రాథమిక డాటాను సేకరిస్తుంది. ఇందుకు అనుగుణంగా, గ్రామీణ, పట్టణ, & సమ్మిళిత సిపిఐను ప్రతి నెల 12వ రోజున గణాంకాలు & కార్యక్రమ అమలు  మంత్రిత్వ శాఖ విడుదల చేస్తుంది. అదనంగా, ఎంఒఎస్పిఐ అడాన్స్ రిలీజ్ కేలండర్ ప్రకారం స్థూల దేశీయోత్పత్తి  డాటాను విడుదల చేసింది. వినియోగదారుల వ్యయ సర్వేకి సంబంధించి జాతీయ గణాంకా కమిషన్  తన 12వ సమావేశంలో వినియోగదారుల వ్యయానికి సంబంధించి 2020-21 & 2021-22 రెండు వార్షిక బ్యాక్ టు బ్యాక్ సర్వేలను చేపట్టాలని సిఫార్సు చేసింది. అయితే, 2020 & 2021లలో కోవిడ్ -19 మహమ్మారి సంక్షోభం నెలకొనడంతో, ఈ కాలాన్ని అసాధారణమైన దానిగా పరిగణించి, వినియోగదారు వ్యయ సర్వేను చేపట్టలేదు. గృహ వినియోగ వ్యయంపై తాజా సర్వేను ఆగస్టు 2022 నుంచి ప్రారంభించారు. ఆర్ధిక గణన కి సంబంధించి, 7వ ఇసికి సంబంధించిన క్షేత్రస్థాయి పనిని దానిని ప్రారంభించినప్పటి నుంచి మూడు నెలల్లో పూర్తి చేయాలని భావించారు. అయితే, అమలు ఏజెన్సీ అనేక కార్యాచరణ సవాళ్ళను ఎదుర్కోవడంతో అనుకున్నట్టుగా ప్రాథమిక డాటా సేకరణ పూర్తికాక, మార్చి 2021వరకు సాగింది. వ్యవస్థాపక మెరుగుదల, సకాలంలో డాటా ప్రచురణకు సంబంధించి ఎంఒఎస్పిఐ ఆధునిక ఐటి సాధనాలను ఉపయోగించనుంది. ఇందులో భాగంగా, క్లౌడ్ ఆధారిత డాటా సేకరణ అదే సమయంలో డాటా ప్రాసెసింగ్ కు భరోసా ఇచ్చే డిజిటల్ వేదిక. ఇది వివిధ దశలలో డాటా ధ్రువీకరణ కోసం ఎన్ఎన్ఎస్ ఎస్ఒ సర్వేలను ఇప్పుడు సిఎపిఐ లను అంతర్గత కంప్యూటర్ పరిశీలన పాయింట్లతో  లోడ్ చేస్తున్నారు. నిర్వహిస్తున్నారు.ఇది సర్వే ఫలితాన్ని ప్రచురించే కాలచక్రంతో పాటు వేగవంతమైన ధ్రువీకరణ, మెరుగైన డాటా నాణ్యతను ప్రచురించే శక్తిని ఇస్తుంది.
ఈ సమాచారాన్ని గణాంకాలు, కార్యక్రమాల అమలు మంత్రిత్వ శాఖ సహాయమంత్రి, ప్రణాళిక, కార్పొరేట్ వ్యవహార శాఖల సహాయ మంత్రి రావ్ ఇందర్జిత్ సింగ్ సోమవారం రాజ్యసభలో లిఖితపూర్వకంగా వెల్లడించారు.
ఆర్ధిక వ్యవహారాల మంత్రివర్గ సంఘం
రూ. 1,600 కోట్లతో ఐదేళ్ళకు ఆయుష్మాన్ భారత్ డిజిటల్ మిషన్ అమలును ఆమోద ముద్రవేసిన కేబినెట్
ఎబిడిఎం టెలిమెడిసిన్ వంటి సాంకేతికతల వినియోగాన్ని ప్రోత్సహించి, ఆరోగ్య సేవల జాతీయ పోర్టబిలిటీని ప్రారంభించడం ద్వారా నాణ్యమైన ఆరోగ్య సంరక్షణకు సమానమైన ప్రాప్యతను మెరుగుపరుస్తుంది
పౌరులు తమ ఎబిహెచ్ఎ  సంఖ్యను సృష్టించుకునే సదుపాయం, దానికి వారి డిజిటల్ ఆరోగ్య రికార్డుల అనుసంధానం
భారత ప్రభుత్వ ఆరోగ్య, కుటుంబ సంక్షేమ శాఖ పరిధిలోని కేంద్ర ప్రభుత్వ పథకమైన ఆయుష్మాన్ భారత్ డిజిటల్ మిషన్ ను రూ. 1,600 కోట్ల రూపాయిల బడ్జెట్తో ఐదేళ్ళ పాటు దేశవ్యాప్తంగా అమలు చేసేందుకు ప్రధానమంత్రి శ్రీ నరేంద్ర మోడీ అధ్యక్షతన కేంద్ర కేబినెట్ ఆమోదించింది. ఆయుష్మాన్ భారత్ డిజిటల్ మిషన్  అమలు ఏజెన్సీగా జాతీయ ఆరోగ్య అధికార సంస్థ  వ్యవహరిస్తుంది.
ఎన్నో సంవత్సరాలుగా ఆరోగ్య సంరక్షణ అనుకూల వ్యవస్థల్లో డిజిటల్ ఆరోగ్య పరిష్కారాలు ఎంతో ప్రయోజనకరంగా ఉండటమే కాక ఆరోగ్య సంరక్షణను అందుబాటులోకి తేవడంలో సాంకేతిక పాత్రను కోవిన్, ఆరోగ్య సేతు నిరూపించాయి, అయితే, సంరక్షణను కొనసాగించడానికి, వనరులను సమర్ధవంతంగా ఉపయోగించేందుకు ఇటువంటి పరిష్కారాలను ఏకీకృతం చేయవలసిన అవసరం ఉంది.
ప్రభుత్వం చేపట్టిన చొరవలైన జన్ధన్, ఆధార్ అండ్ మొబైల్ త్రయం  పునాదుల పై, ఆయుష్మాన్ భారత్ డిజిటల్ మిషన్  విస్త్రతమైన డాటా, సమాచారం, మౌలిక సదుపాయల సేవలు, ద్వారా నిరాటకంగా ఆరోగ్యానికి సంబంధించిన వ్యక్తిగత సమాచారం భద్రత, గోప్యత, గుప్తతలను నిర్ధారిస్తూ, బహరింగ, పరస్పర చర్యలు చేపట్టగల, ప్రమాణాల ఆధారిత డిజిటల్ వ్యవస్థలను సరైన రీతిలో ప్రభావితం చేస్తోంది.
తమ ఆరోగ్య రికార్డులను అనుసంధానం చేసుకునేందుకుఎబిడిఎం కింద పౌరులు ఎబిహెచ్ఎ  సంఖ్యలను సృష్టించుకోవచ్చు. ఇది వివిధ ఆరోగ్య సంరక్షణను అందించేవారి నిమిత్తం వ్యక్తుల కోసం రేఖాంశ ఆరోగ్య రికార్డుల సృష్టిని అనుమతించడమే కాక చికిత్సా సంబంధ నిర్ణయాలను మెరుగుపరుస్తుంది.
ఎబిడిఎం పైలెట్ ప్రాజెక్టులను లడాఖ్, చండీగఢ్, దాద్రా& నగర్ హవేలీ, దామన్& దియ్యు, పుదుచ్చేరీ, అండమాన్, నికోబార్ దీవులు, లక్షద్వీప్ తో ఆరు కేంద్ర ప్రభుత్వ ప్రాంతాలలో పూర్తి అయింది. ఇక్కడ ఎన్హెచ్ఎ అభివృద్ధి చేసిన సాంకేతిక వేదిక విజయం నిరూపితమైంది. పైలట్ సందర్భంగా, డిజిటల్ శాండ్ బాక్స్ను సృష్టించారు. ఇందులో 774కు పైగా భాగస్వామ్య పరిష్కారాలు ఏకీకృతం అవుతున్నాయి. ఫిబ్రవరి 24, 2022 నాటికి 17,33, 69, 087 ఆయుష్మాన్ భారత్ అరోగ్య అకౌంట్లు సృష్టించబడ్డాయి, దాదాపు 10,114 మంది వైద్యులు, 17, 319 ఆరోగ్య సంరక్షణ సౌకర్యాలను ఎబిడిఎం కింద నమోదు అయ్యాయి.
ఎబిడిఎం ప్రతిభావవంతమైన ప్రజారోగ్య చొరవల కోసం అంగీకార ఆధారిత నిర్ణయాలను తీసుకునే సౌకర్యాలను కల్పించడమే కాక ఆరోగ్య సంరక్షణ వ్యవస్థ వ్యాప్తంగా ఆవిష్కారాలను ప్రోత్సహించి, ఉపాధిని సృష్టిస్తుంది.
ప్రధాన మంత్రి కార్యాలయం
నెదర్లాండ్స్ ప్రధాని శ్రీ మార్క్ రూట్తో టెలిఫోన్ ద్వారా మాట్లాడిన ప్రధాన మంత్రి శ్రీ నరేంద్ర మోదీ
ప్రధాన మంత్రి శ్రీ నరేంద్ర మోదీ నెదర్లాండ్స్ ప్రధాని శ్రీ మార్క్ రూట్ తో ఈ రోజు న టెలిఫోన్ ద్వారా మాట్లాడారు.
ఇద్దరు నేత లు జలం అంశం లో వ్యూహాత్మక భాగస్వామ్యం, కీలక రంగం అయినటువంటి వ్యవసాయ రంగం లో సహకారం, ఉన్నత సాంకేతిక విజ్ఞానం మరియు కొత్త గా ఉనికి లోకి వస్తున్న రంగాల లో ద్వైపాక్షిక సహకారాని కి గల అవకాశాలు సహా భారతదేశం-నెదర్లాండ్స్ ద్వైపాక్షిక సంబంధాల పై చర్చించారు. భారతదేశం-యూరోపియన్ యూనియన్  ల సంబంధాలు, ప్రాంతీయ అంశాలు మరియు ప్రపంచ అంశాల పట్ల ఉభయ నేతలు వారి వారి అభిప్రాయాల ను ఒకరి దృష్టి కి మరొకరు తీసుకు వచ్చారు. ఇంకా ఇండో-పసిఫిక్ రంగం లో సమానమైన దృష్టికోణం మరియు సహకారం వంటి అంశాలు కూడా వారి మధ్య ప్రస్తావన కు వచ్చాయి.
ఉన్నత స్థాయి సందర్శన లు మరియు పరస్పర సంభాషణల ను క్రమం తప్పక కొనసాగిస్తూ ఉండడం ద్వారా భారతదేశం-నెదర్లాండ్స్ సంబంధాలు గత కొన్ని సంవత్సరాల లో ప్రగాఢం అయ్యాయి. ప్రధాన మంత్రులు ఇద్దరి మధ్య 2021వ సంవత్సరం ఏప్రిల్ 9వ తేదీ నాడు వర్చువల్ మాధ్యమం ద్వారా ఒక శిఖర సమ్మేళనాన్ని ఏర్పాటు చేయడమైంది ఇక అప్పటి నుంచి వారు ఇద్దరి మధ్య తరచు గా సంభాషణ లు జరుగుతూ వస్తున్నాయి. వర్చువల్ సమిట్ సందర్భం లోనే ‘జలం అంశం లో వ్యూహాత్మక భాగస్వామ్యాన్ని’ ప్రారంభించడమైంది.
ఈ సంవత్సరం లో, భారతదేశం మరియు నెదర్లాండ్స్ పరస్పర దౌత్య సంబంధాల స్థాపన తాలూకు 75 సంవత్సరాల ఉత్సవాన్ని జరుపుకొంటున్నాయి. భారతదేశం రాష్ట్రపతి 2022వ సంవత్సరం ఏప్రిల్ 4వ తేదీ నుంచి 7వ తేదీ ల మధ్య కాలం లో నెదర్లాండ్స్ ను ఆధికారికం గా సందర్శించడం ద్వారా ఈ ప్రత్యేక సన్నివేశాన్ని ఘనం గా నిర్వహించడమైంది.
ప్రధాన మంత్రి కార్యాలయం
సిడ్నీ డైలాగ్ లో కీలకోపన్యాసం చేయనున్న ప్రధాన మంత్రి
2021 న వంబర్ 18న భారత దేశ కాలమానం పకారం ఉదయం 9 గంటల సమయంలో సిడ్నీ డైలాగ్ లో ప్రధాన మంత్రి శ్రీ నరేంద్ర మోదీ కీలక ప్రసంగం చేయనున్నారు. భారత దేశంలో "సాంకేతిక అభివృద్ధి -విప్లవం" అనే అంశంపై ప్రధాన మంత్రి తన ఆలోచనలను పంచుకోనున్నారు. ఆస్ట్రేలియా ప్రధానమంత్రి తన ప్రసంగానికి ముందు ప్రారంభ వ్యాఖ్యలను ఇవ్వనున్నారు.
సిడ్నీ డైలాగ్ 2021 నవంబర్ 17 నుంచి 19 వరకు జరుగుతోంది. ఇది ఆస్ట్రేలియన్ స్ట్రాటజిక్ పాలసీ ఇనిస్టిట్యూట్ చొరవ. సిడ్నీ డైలాగ్ వాస్తవానికి రాజకీయ నాయకులు, పరిశ్రమ ప్రముఖులతో పాటు ప్రభుత్వాధిపతులను విస్తృత శ్రేణి చర్చల దిశగా పనిచేయడానికి, కొత్త ఆలోచనలను సృష్టించడానికి మరియు అభివృద్ధి చెందుతున్న, ముఖ్యమైన సాంకేతికతల నుండి ఉత్పన్నమయ్యే అవకాశాలు, సవాళ్లపై సాధారణ అవగాహనను అభివృద్ధి చేయడానికి తీసుకువస్తుంది. ఆస్ట్రేలియా ప్రధాన మంత్రి శ్రీ స్కాట్ మోరిసన్ , జపాన్ మాజీ ప్రధాని శ్రీ షింజో అబే కూడా సిడ్నీ డైలాగ్ లో కీలక ప్రసంగం చేస్తారు.
(
ఆర్థిక మంత్రిత్వ శాఖ
రాష్ట్రాల ఆర్థిక మంత్రులతో బడ్జెట్ ముందస్తు సంప్రదింపుల సమావేశానికి అధ్యక్షత వహించిన ఆర్థిక మంత్రి శ్రీమతి నిర్మలా సీతారామన్
కేంద్ర బడ్జెట్ 2022-23 కోసం రాష్ట్రాలు, కేంద్ర పాలిత ప్రాంతాలు  ఆర్థిక మంత్రులతో బడ్జెట్ ముందస్తు సంప్రదింపుల సమావేశానికి గురువారం కేంద్ర ఆర్థిక, కార్పొరేట్ వ్యవహారాల మంత్రి శ్రీమతి నిర్మలా సీతారామన్ అధ్యక్షత వహించారు. ఈ సమావేశానికి కేంద్ర ఆర్థిక శాఖ సహాయ మంత్రి, ముఖ్యమంత్రులు, డిప్యూటీ ముఖ్యమంత్రులు, ఆర్థిక మంత్రులు, మంత్రులు, రాష్ట్రాలు, కేంద్ర పాలిత ప్రాంతాలు , కేంద్ర ప్రభుత్వ సీనియర్ అధికారులు ఈ సమావేశానికి హాజరయ్యారు.
సంప్రదింపుల సమావేశానికి హాజరైన వారికి స్వాగతం పలుకుతూ, ఈ సమావేశ ప్రాముఖ్యతను కేంద్ర ఆర్థిక కార్యదర్శి వివరించారు. మహమ్మారి విజృంభించిన నెలల్లోరాష్ట్రాలకు మళ్ళీ మళ్ళీ రుణాలను అందిస్తూ, మూల ధన వ్యయానికి ప్రత్యేక తోడ్పాటును అందించి, రుణపరిమితులను పెంచడం ద్వారా తమ రాష్ట్రాలకు, కేంద్ర పాలిత ప్రాంతాలకు ఆర్థిక తోడ్పాటును అందించినందుకు అనేకమంది సమావేశంలో పాలుపంచుకున్న అనేకులు కేంద్ర ఆర్థిక మంత్రికి కృతజ్ఞతలు తెలిపారు. బడ్జెట్ ఉపన్యాసంలో జోడించేందుకు కేంద్ర ఆర్థికమంత్రికి భాగస్వాములు అనేక సూచనలు చేశారు. కేంద్ర బడ్జెట్ 2022-23 కోసం విలువైన సూచనలు, ఇన్పుట్లు ఇచ్చినందుకు పాల్గొన్నవారికి కృతజ్ఞతలు తెలుపుతూ, ప్రతి ఒక్క ప్రతిపాదనను పరిశీలిస్తామని ఆర్థిక మంత్రి హామీ ఇచ్చారు.
గణాంకాలు- కార్యక్రమాల అమలు మంత్రిత్వ శాఖ
భారతదేశంలో ఉపాధి నివేదిక - అధికారిక ఉపాధి దృక్పథం
కేంద్ర గణాంకాలు, కార్యక్రమాల అమలు శాఖ ఆధ్వర్యంలోని జాతీయ గణాంకాల కార్యాలయం , దేశంలో ఉపాధి దృక్పథంపై ఒక పత్రిక ప్రకటన విడుదల చేసింది. 2017 సెప్టెంబర్ నుంచి 2023 జూన్ కాలానికి ఈ నివేదికను విడుదల చేసింది. పురోగతిని నిర్దిష్ట కోణాల్లో అంచనా వేయడానికి, ఎంచుకున్న ప్రభుత్వ సంస్థల వద్ద ఉన్న పరిపాలన దస్త్రాలను ఆధారంగా చేసుకొని దేశంలోని ఉపాధి దృక్పథం వివరాలను ఇందులో వెల్లడించింది.
వివరణాత్మక అనుబంధం జత చేయడమైనది
ఆర్థిక మంత్రిత్వ శాఖ
అహ్మదాబాద్ లో తనిఖీలు నిర్వ హించిన ఆదాయ పన్ను శాఖ
(రియల్ ఎస్టేట్, నిర్మాణం మరియు భూముల వ్యాపారానికి చెందిన ఒక గ్రూపు విషయంలో ఆదాయపు పన్ను విభాగం 08.10.2020 న అహ్మదాబాద్ లో విశ్వసనీయ ఇంటలిజెన్స్ సమాచారం ఆధారంగా తనిఖీలు చేసి ఆస్తులు స్వాధీనం చేసుకున్నారు. 27 ప్రాంగణాల్లో ఈ శోధన జరిగింది, ఇందులో కార్యాలయాలు మరియు కొంతమంది సహచరుల నివాసాలు కూడా ఉన్నాయి.
తనిఖీ సమయంలో ఆధారాలు లేని నగదు సుమారు రూ. 69 లక్షలు, ఆభరణాలు సుమారు రూ.82 లక్షలు ఇప్పటివరకు స్వాధీనం చేసుకున్నారు. అంతేకాకుండా, 18 బ్యాంక్ లాకర్లను కనుగొని, స్వాధీనంలో ఉంచారు. మొబైల్ ఫోన్లు, పెన్ డ్రైవ్లు, కంప్యూటర్లలో పెద్ద సంఖ్యలో నేరారోపక పత్రాలు మరియు డిజిటల్ డేటా కూడా కనుగొన్నారు. వాటిని అధికారులు స్వాధీనం చేసుకున్నారు .
ఈ బృందంలో కొన్ని ఒకటే చిరునామాలలో సుమారు 96 కంపెనీలు ఉన్నాయి, అవి డబ్బును మళ్లించి, ల్యాండ్ హోల్డింగ్ కోసం ఉన్నాయి. చాలా కంపెనీలకు నిజమైన వ్యాపారం లేదని తేలింది మరియు చాలా కంపెనీలు ఆదాయపు పన్ను కానీ, ఆర్ఓసికి కానీ రిటర్నులను దాఖలు చేయలేదు. ఈ ఆందోళనల యొక్క కొంతమంది డైరెక్టర్లు, ప్రధాన కుటుంబ సభ్యులు కానీ వారు, కేవలం సంతకం చేసే పాత్రలతో డమ్మీ డైరెక్టర్లమని అంగీకరించారు.
ఇంట్రా-గ్రూప్ లావాదేవీల ద్వారా ఆస్తుల ధరను పెంచడం ద్వారా పన్ను ఎగవేత యొక్క వినూత్న పద్ధతులు అవలంబిస్తూ వీటిపై పన్ను చెల్లించని ఉదంతాలు బయటపడ్డాయి. ఖాతాల సాధారణ పుస్తకాల వెలుపల లావాదేవీల, లెక్కించని నగదు ఖర్చులు, అందుకున్న నగదు అడ్వాన్స్ మరియు నగదులో చెల్లించిన వడ్డీలు తగిన సాక్ష్యాలతో కనుగొనబడ్డాయి. ఆన్-మనీ లావాదేవీలు, సుమారు రూ.100 కోట్ల మేర రియల్ ఎస్టేట్ ప్రాజెక్టులలో, ఫ్లాట్లు, షాపులు మరియు భూ ఒప్పందాలలో లెక్కాపత్రం లేని పెట్టుబడులు కనుగొనబడ్డాయి.
అనేక సహకార సంఘాల పేర్లలో ఉంచబడిన ఆస్తులకు సంబంధించిన పెద్ద సంఖ్యలో పత్రాలు రహస్య ప్రదేశం నుండి కనుగొనబడ్డాయి. ఈ భూముల యొక్క నిజమైన యజమానులను పరిశీలిస్తున్నారు మరియు బినామి ఆస్తి లావాదేవీల నిషేధ చట్టం, 1988 ఎంతవరకు వర్తిస్తుందో కూడా పరిశీలిస్తున్నారు. గణనీయమైన నగదు భాగాన్ని కలిగి ఉన్న వ్యవసాయ భూముల రిజిస్టర్డ్ మరియు నోటరీ చేయబడిన అమ్మకం-కొనుగోలు ఒప్పందాలు కూడా కనుగొనబడ్డాయి. ఒక ప్రాంగణంలో, లెక్కలు, ఆధారాలు లేని 150 కోట్లు ఆస్తి లావాదేవీలకు సంబంధించిన పత్రాలు దొరికాయి.
తదుపరి దర్యాప్తు జరుగుతోంది.
ప్రధాన మంత్రి కార్యాలయం
‘హర్ఘర్ తిరంగా ఉద్యమాని’కి ఉత్సాహ భరితమైనటువంటి ప్రతిస్పందనలభించడం పట్ల సంతోషాన్ని వ్యక్తం చేసిన ప్రధానమంత్రి
‘ప్రతి ఇంటా త్రివర్ణ పతాకం ఉద్యమం’  కు ఉత్సాహభరితమైనటువంటి స్పందన లభించడం పట్ల ప్రధాన మంత్రి శ్రీ నరేంద్ర మోదీ సంతోషాన్ని వ్యక్తం చేశారు.
మైగవ్ఇండియా  లోని ఒక ట్వీట్ కు ప్రధాన మంత్రి సమాధానాన్ని ఇస్తూ,
‘‘#HarGharTiranga movement  కు ఉత్సాహభరితమైన స్పందన లభిస్తూ ఉన్నందుకు చాలా సంతోషంగా ఉంది.’’ అని పేర్కొన్నారు.
Overjoyed by the enthusiastic response towards #HarGharTiranga movement. https://t.co/iQdaer9dSe
— Narendra Modi  July 22, 2022
మంత్రిమండలి
భారతదేశం లోని ధార్ చూలా మరియు నేపాల్ లోని ధార్ చూలా ల మధ్య మహాకాళీ నది మీదు గా వంతెన ను నిర్మించడం కోసం భారతదేశం, నేపాల్ ల మధ్య ఎమ్ఒయు కు ఆమోదం తెలిపినమంత్రిమండలి
భారతదేశం లోని ధార్ చూలా మరియు నేపాల్ లోని ధార్ చూలా ల మధ్య మహాకాళీ నది మీదు గా వంతెన ను నిర్మించడం కోసం భారతదేశాని కి, నేపాల్ కు మధ్య అవగాహన పూర్వక ఒప్పంద పత్రాని కి ప్రధాన మంత్రి శ్రీ నరేంద్ర మోదీ అధ్యక్షత న ఈ రోజు న జరిగిన కేంద్ర మంత్రివర్గ సమావేశం ఆమోదం తెలిపింది.
ఈ ఎమ్ఒయు పై సంతకాలవడం తో రెండు దేశాల కు మధ్య గల దౌత్యపరమైనటువంటి సంబంధాలు మరింత మెరుగు పడతాయి.
పూర్వరంగం:
సన్నిహిత ఇరుగు పొరుగు దేశాలు అయిన భారతదేశం మరియు నేపాల్ ల మధ్య మైత్రి, ఇంకా సహకారాల తాలూకు విశిష్ట సంబంధాలు ఉన్నాయి. అవి ఒక తెరచిన సరిహద్దు తోపాటే ఉభయ దేశాల ప్రజల మధ్య గాఢమైన సంబంధాలు మరియు సంస్కృతి తో ప్రమాణీకృతం అయ్యాయి. భారతదేశం మరియు నేపాల్ రెండూ ఇటు ఎస్ఎఎఆర్ సి , బిఐఎమ్ఎస్ టిఇసి  వంటి విభిన్నమైన ప్రాంతీయ వేదికల లో, అటు ప్రపంచ వేదికల లో కూడాను కలసి పని చేస్తున్నాయి.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా, ఇప్పటివరకు 135.99 కోట్ల డోసులను అందించారు.
దేశవ్యాప్త క్రియాశీల కేసుల సంఖ్య 86,415
మొత్తం కేసుల్లో క్రియాశీల కేసులు 1% కంటే తక్కువగా, 0.25% వద్ద ఉన్నాయి. 2020 మార్చి నుంచి ఇది కనిష్ట స్థాయి.
రికవరీ రేటు 98.38% కు చేరింది. 2020 మార్చి నుంచి ఇది గరిష్ట స్థాయి.
గత 24 గంటల్లో 7,886 మంది కోలుకున్నారు. దీంతో, కోలుకున్నవారి మొత్తం సంఖ్య 3,41,62,765 కు పెరిగింది.
గత 24 గంటల్లో 7,447 కొత్త కేసులు నమోదయ్యాయి.
రోజువారీ పాజిటివిటీ రేటు  గత 74 రోజులుగా 2% కన్నా తక్కువగా ఉంది.
వారపు పాజిటివిటీ రేటు  గత 33 రోజులుగా 1% కన్నా తక్కువగా ఉంది.
ఇప్పటివరకు 66.15 కోట్ల కొవిడ్ పరీక్షలు చేశారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 171.79 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 6,97,802
మొత్తం కేసుల్లో క్రియాశీల కేసులు 1.64%
ప్రస్తుత రికవరీ రేటు 97.17%
గత 24 గంటల్లో 1,50,407 మంది కోలుకున్నారు. దీంతో, కోలుకున్నవారి మొత్తం సంఖ్య 4,13,31,158 కు పెరిగింది.
గత 24 గంటల్లో 58,077 కొత్త కేసులు నమోదయ్యాయి.
రోజువారీ పాజిటివిటీ రేటు 3.89%
వారపు పాజిటివిటీ రేటు 5.76%
గత 24 గంటల్లో చేసిన 14,91,678 కొవిడ్ పరీక్షలతో కలిపి ఇప్పటివరకు 74.78 కోట్ల పరీక్షలు చేశారు.
భారత పోటీ ప్రోత్సాహక సంఘం
బి.సి.పి. ఆసియా II ద్వారా క్వాలిటీ కేర్ ఇండియా లో 72.49 శాతం వాటా  కొనుగోలును ఆమోదించిన - సి.సి.ఐ.
బి.సి.పి. ఆసియా II ద్వారా క్వాలిటీ కేర్ ఇండియా లో సుమారు 72.49 శాతం వాటాను కొనుగోలు చేసేందుకు కాంపిటీషన్ కమిషన్ ఆఫ్ ఇండియా  ఆమోదం తెలియజేసింది.
బి.సి.పి. ఆసియా II టోప్కో IV పి.టి.ఈ. లిమిటెడ్  ద్వారా, క్వాలిటీ కేర్ ఇండియా లిమిటెడ్  యొక్క మొత్తం ఈక్విటీ షేర్-హోల్డింగ్ లో ~72.49 శాతం మొత్తాన్ని టచ్ హెల్త్ కేర్ ప్రైవేట్ లిమిటెడ్ నుండి పూర్తిగా స్వాధీనం చేసుకోవాలనే ప్రాతిపదికన పొందాలని ప్రతిపాదిత ఒప్పందం భావిస్తోంది.
బ్లాక్-స్టోన్ సంస్థ యొక్క అనుబంధ సంస్థలచే సూచించబడిన మరియు/లేదా నిర్వహించబడే నిధుల ద్వారా అక్వైరర్ నియంత్రించబడుతుంది.
టార్గెట్ 1997 లో స్థాపించబడిన మల్టీ-స్పెషాలిటీ హెల్త్ కేర్ ప్రొవైడర్. ఇది భారతదేశంలోని వివిధ నగరాల్లో ‘కేర్ హాస్పిటల్స్’ బ్రాండ్ పేరుతో మల్టీ-స్పెషాలిటీ హాస్పిటల్స్ నెట్-వర్క్ ను నిర్వహిస్తోంది. టార్గెట్, ప్రత్యక్షంగా మరియు దాని అనుబంధ సంస్థల ద్వారా, 17 ఆరోగ్య సంరక్షణ సౌకర్యాలను  కలిగి ఉంది, భారతదేశం లోని 6 రాష్ట్రాల్లోని 7 నగరాల్లో ~2,400 పడకలతో సేవలు అందిస్తోంది.
ప్రధాన మంత్రి కార్యాలయం
శ్రీ అహ్మద్ పటేల్ కన్నుమూత పట్ల సంతాపం తెలిపిన ప్రధాన మంత్రి
శ్రీ అహ్మద్ పటేల్ కన్నుమూత పట్ల ప్రధాన మంత్రి శ్రీ నరేంద్ర మోదీ దుఃఖాన్ని వ్యక్తం చేశారు.
‘‘అహ్మద్ పటేల్ గారి మరణంతో దుఃఖిస్తున్నాను. ఆయన ప్రజాజీవన రంగంలో ఉంటూ, సమాజానికి సేవలు అందిస్తూ, ఎన్నో సంవత్సరాల కాలాన్ని వెచ్చించారు. కుశాగ్ర బుద్ధి తో కాంగ్రెస్ పార్టీని బలవత్తరంగా రూపొందించడం లో ఆయన పోషించిన పాత్రకుగాను ఆయనను సదా స్మరించుకోవడం జరుగుతుంది. ఆయన కుమారుడు శ్రీ ఫైసల్ తో మాట్లాడి, నా సంతాపాన్ని వ్యక్తం చేశాను. అహ్మద్ భాయ్ ఆత్మకు శాంతి లభించుగాక’’ అని ట్విటర్ లో నమోదు చేసిన ఒక సందేశం లో ప్రధాన మంత్రి పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 తాజా సమాచారం
దేశవ్యాప్త టీకా కార్యక్రమంలో భాగంగా ఇప్పటిదాకా వేసిన టీకా డోసులు 54.58 కోట్లు
మొత్తం కేసుల్లో చికిత్సలో ఉన్న కేసుల వాటా 1.18%, మార్చి 2020 నుండి తక్కువ
దేశవ్యాప్తంగా ప్రస్తుతం చికిత్సలో ఉన్న కోవిడ్ బాధితులు 3,81,947, 145 రోజుల్లో అతి తక్కువ
ప్రస్తుతం కోలుకున్నవారి శాతం 97.48%, మార్చి 2020 తర్వాత అత్యధికం
దేశవ్యాప్తంగా ఇప్పటిదాకా కోలుకున్నవారు 3,14,11,924 మంది
గత 24 గంటలలో కోలుకున్నవారు 35,909 మంది
గత 24 గంటలలో నమోదైన కొత్త కోవిడ కేసులు 32,937
వారపు పాజిటివిటీ శాతం 5% లోపు, ప్రస్తుతం అది 2.01 %
రోజువారీ పాజిటివిటీ 2.79%; 21 రోజులుగా ఇది 3% లోపే
పరీక్షల సామర్థ్యం పెంపు- ఇప్పటిదాకా జరిపిన మొత్తం పరీక్షలు 49.48 కోట్లు
వాణిజ్యం, పరిశ్రమల మంత్రిత్వ శాఖ
వ్యవసాయంపై ప్రపంచ వాణిజ్య సంస్థ ఒప్పందం వర్ధమాన దేశాలకు వ్యతిరేకంగా ఉంది.: శ్రీ పియూష్ గోయల్
G-33 వర్చువల్ మినిస్టీరియల్ సమావేశంలో ప్రసంగించిన కేంద్ర వాణిజ్య పరిశ్రమల శాఖ మంత్రి శ్రీ పియూష్ గోయల్
జి-33 వర్చువల్ మినిస్టీరియల్ సమావేశాన్ని నిన్న ఇంటొనేసియా ఏర్పాటు చేసింది. జి 33 కి చెందిన వ్యవసాయ ప్రాధాన్యతా అంశాలను, 12 వ మినిస్టీరియల్ కాన్ఫరెన్సు విషయంలో ఎలా ముందుకు పోవాలనే అంశాన్ని చర్చించేందకుకు ఈ వర్చువల్ సమావేశం ఏర్పాటు చేశారు. 12 వ మినిస్టీరియల్ కాన్ఫరెన్సు 2021 నవంబర్ 30 నుంచి డిసెంబర్ 3 వరకు నిర్వహించనున్నారు.
ఈ ఇన్ఫార్మల్ సమావేశానికి ఇండొనేసియా రిపబ్లిక్ వాణిజ్య మంత్రి ముహమ్మద్ లుట్ఫి అధ్యక్షత వహించారు.
ప్రపంచ ఆరోగ్య సంస్థ డబ్ల్యుటిఒ డైరక్టర్ జనరల్ డాక్టర్ న్గోజి ఒకోన్జోఐవిఏలా కీలకోపన్యాసం చేశారు. మొత్తం 47 జి 33 సభ్యదేశాలలో ఇండియాసహా 21 సభ్యదేశాల ప్రతినిధులు ఈ సమావేశంలో ప్రసంగించారు.
భారత అధికారిక ప్రతినిధి వర్గానికి కేంద్ర వాణిజ్య, పరిశ్రమలు, వినియోగదారుల వ్యవహారాలు, ఆహారం ప్రజాపంపిణీ, టెక్స్టైల్ శాఖల మంత్రి శ్రీ పియూష్ గోయల్ నాయకత్వం వహించారు. ఈ సందర్భంగా మాట్లాడుతూ ఆయన, 12 వ మినిస్టీరియల్ సదస్సు విషయంలో విశ్వసనీయత పాదుకొల్పడంలో భాగంగా జి -33 ఆహార భద్రతా అవసరాలకు పబ్లిక్ స్టాక్హొల్డింగ్కు సానుకూల శాశ్వత పరిష్కారాన్ని సాధించేందుకు కృషి చేయాలని , అలాగే ప్రత్యేక రక్షణ యంత్రాంగం ను సత్వరం ఖరారు చేయాలని అన్నారు. అలాగే దేశీయ మద్దతుకు సంబంధించి సమతూకంతో కూడిన పరిష్కారం సాధించాలన్నారు. ప్రపంచ వాణిజ్య సంస్థ రూపొందించిన వ్యవసాయంపై ఒప్పందంలో తీవ్ర అసమానతలు ఉన్నాయని అన్నారు. ఇవి అభివృద్ధి చెందిన దేశాలకు అనుకూలంగా ఉన్నాయని, ఇవి చాలావరకు అభివృద్ధి చెందుతున్నదేశాలకు వ్యతిరేకంగా ఉన్నాయని అన్నారు. అందువల్ల వ్యవసాయ సంస్కరణలలో మొదటి చర్యగా, చారిత్రక అసమానతలు, అసమతౌల్యాన్ని సరిచేసి నిబంధనల ఆధారిత, నిస్ఫాక్షిక, సమాన న్యాయంతో కూండి వ్యవస్థ ఉండేలా చూడాలన్నారు.
జి-33 సభ్య దేశాలు సమష్టిగా ,జి 33 కూటమి బంధాన్ని గట్టిగా నిలుపుకునేందుకు, దీనిని మరింతగా బలోపేతం చేసేందుకు, కృషి చేయాలని పిలుపునిచ్చారు. అలాగే భావసారూప్యతగల అభివృద్ధి చెందుతున్న గ్రూపుల మద్దతు సాధించేందుకు, నిస్ఫాక్షిక, సమతూకంతో కూడిన అభివృద్ధి కేంద్రిత ఫలితాన్ని 12 వ మినిస్టీరియల్ సదస్సులో సాధించేందుకు కృషి చేయాలని ఆయన పిలుపునిచ్చారు.
వ్యవసాయ రంగంలో ప్రపంచ వాణిజ్య సంస్థ నిర్దేశిత అంశాల సత్వర పరిష్కారానికి తమ చిత్తశుద్ధిని పునరుద్ఘాటిస్తూ జి 33 మినిస్టీరియల్ ప్రకటనను సమావేశం ముగింపు సందర్బంగా వెలువరించారు. అంతర్జాతీయ వాణిజ్య చర్చలలో అంతర్భాగంగా అభివృద్ధి చెందుతున్న దేశాల, ఎల్డిసి ల అభివృద్ధి , ప్రత్యేక విభిన్న హోదా, అభివృద్ధి సమస్యలను సంతృప్తికరంగా పరిష్కరించాలని సమావేశం పిలుపునిచ్చింది.
|
ఆరోగ్య, కుటుంబ సంక్షేమ మంత్రిత్వ శాఖ
|
కోవిడ్ -19 వాక్సినేషన్ అప్డేట్- 234 వ రోజు
ఇండియా ఈరోజు కోటికి పైగా కోవిడ్ వాక్సిన్ డోస్లను వేసింది. గత 11 రోజులలో కోటి డోస్లు వేయడం ఇది మూడో సారి.
69.68 కోట్లు దాటిన ఇండియా మొత్తం కోవిడ్ -19 వాక్సినేషన్ కవరేజ్
దేశంలో ఈరోజు కోటి వాక్సిన్ డోస్లు వేసి చరిత్రాత్మక మైలురాయిని సాధించారు. గత 11 రోజులలో ఇలా మూడుసార్లు కోటిడోస్ల మైలురాయిని అధిగమించారు. ఇండియాలో కోవిడ్ -19 వాక్సినేషన్ కవరేజ్ మొత్తం ఈరోజు 69.68 కోట్లు . ఈరోజు రాత్రి 7 గంటల సమయానికి 92 లక్షలకు పైగా వాక్సిన్ డోస్లు  వేశారు. ఈరోజుకు సంబంధించిన వాక్సిన్డోస్ల వివరాలు ఈ రాత్రి పొద్దుపోయేసమయానికి మరిన్ని వచ్చే అవకాశం ఉన్నందున ఈ గణాంకాలు ఈ రాత్రికి మరింత పెరిగే అవకాశం ఉంది.
వాక్సిన్డోస్ల మొత్తం కవరేజ్కు సంబంధించిన సమాచారాన్ని ఆయా ప్రాధాన్యతా వర్గాల ప్రాతిపదికగా కింది విధంగా వర్గీకరించడం జరిగింది.
మొత్తం వాక్సిన్ డోస్ కవరేజ్:
|
|
Cumulative Vaccine Dose Coverage
|
|
HCWs
|
|
1st Dose
|
|
1,03,61,343
|
|
2nd Dose
|
|
84,96,682
|
|
FLWs
|
|
1st Dose
|
|
1,83,31,096
|
|
2nd Dose
|
|
1,36,48,605
|
|
Age Group 18-44 years
|
|
1st Dose
|
|
27,64,10,694
|
|
2nd Dose
|
|
3,57,76,726
|
|
Age Group 45-59 years
|
|
1st Dose
|
|
13,76,62,940
|
|
2nd Dose
|
|
5,88,34,379
|
|
Over 60 years
|
|
1st Dose
|
|
9,01,61,128
|
|
2nd Dose
|
|
4,72,12,735
|
|
Cumulative 1st dose administered
|
|
53,29,27,201
|
|
Cumulative 2nd dose administered
|
|
16,39,69,127
|
|
Total
|
|
69, 68, 96,328
ఈరోజు వాక్సినేషన్ కార్యక్రమం కింద సాధించినది, ప్రాధాన్యతా గ్రూప్ల వారీగా కింద ఇవ్వబడింది.
|
|
Date: 6th September, 2021 
|
|
HCWs
|
|
1st Dose
|
|
538
|
|
2nd Dose
|
|
15,783
|
|
FLWs
|
|
1st Dose
|
|
1,186
|
|
2nd Dose
|
|
70,709
|
|
Age Group 18-44 years
|
|
1st Dose
|
|
45,97,510
|
|
2nd Dose
|
|
14,57,554
|
|
Age Group 45-59 years
|
|
1st Dose
|
|
12,24,167
|
|
2nd Dose
|
|
8,15,500
|
|
Over 60 years
|
|
1st Dose
|
|
6,06,772
|
|
2nd Dose
|
|
4,11,103
|
|
1st Dose Administered in Total
|
|
64,30,173
|
|
2nd Dose Administered in Total
|
|
27,70,649
|
|
Total
|
|
92,00,822
కోవిడ్ -19 నుంచి ప్రజలను రక్షించేందుకు వాక్సినేషన్ ప్రక్రియ ఒక ఉపకరణంగా ఉంది. దీనిని అత్యున్నతస్థాయిలో క్రమం తప్పకుండా ఎప్పటికప్పుడు సమీక్షించడం జరుగుతోంది.
ఆరోగ్య, కుటుంబ సంక్షేమ మంత్రిత్వ శాఖ
ఇప్పటికి 38.76 కోట్లు దాటిన టీకా డోసుల పంపిణీ
కోలుకున్నవారి శాతం 97.28% కు పెరుగుదల
గత 24 గంటల్లో 38,792 కొత్త కరోనా కేసులు
చికిత్సలో ఉన్నవారు 4,29,946 మంది; మొత్తం కేసుల్లో 1.39%
రోజువారీ పాజిటివిటీ 2.10%; 23 రోజులుగా 3% లోపే
దేశవ్యాప్తంగా ఇప్పటిదాకా ఇచ్చిన కోవిడ్ టీకా డోసుల సంఖ్య 38.76 కోట్లు దాటింది. 49,10,876 శిబిరాల ద్వారా మొత్తం 38,76,97,935 టీకా డోసుల పంపిణీ పూర్తయినట్టు ఈ ఉదయం 7 గంటలకు అందిన సమాచారం సూచిస్తోంది. గత 24 గంటలలో 37,14,441 టీకాలిచ్చారు. ఆ వివరాలు ఇలా ఉన్నాయి:
|
|
ఆరోగ్య సిబ్బంది
|
|
మొదటి డోస్
|
|
1,02,56,229
|
|
రెండో డోస్
|
|
74,47,783
|
|
కొవిద్ యోధులు
|
|
మొదటి డోస్
|
|
1,77,30,845
|
|
రెండో డోస్
|
|
1,00,52,409
|
|
18-44 వయోవర్గం
|
|
మొదటి డోస్
|
|
11,64,12,064
|
|
రెండో డోస్
|
|
40,30,999
|
|
45-59వయోవర్గం
|
|
మొదటి డోస్
|
|
9,56,42,767
|
|
రెండో డోస్
|
|
2,54,39,376
|
|
60 ఏళ్ళు పైబడ్డవారు
|
|
మొదటి డోస్
|
|
7,13,45,634
|
|
రెండో డోస్
|
|
2,93,39,829
|
|
మొత్తం
|
|
38,76,97,935
సార్వత్రిక టీకాల కార్యక్రమం కొత్తదశ జూన్ 21న ప్రారంభమైంది. టీకాల పరిధిని విస్తరించి దేశవ్యాప్తంగా వేగంగా అమలు
చేయాలన్న లక్ష్యంతో కేంద్ర ప్రభుత్వం ముందుకు వెళుతోంది. కరోనా సంక్షోభం మొదలైనప్పటినుంచి ఇప్పటిదాకా 3,01,04,720 మంది కోలుకున్నారు. గత 24 గంటలలో 41,000 మంది బాధితులు కోలుకున్నారు. దీంతో ఇప్పటువరకూ కోలుకున్నవారి శాతం 97.28% అయంది.
గత 24 గంటలలో దేశవ్యాప్తంగా 38,792 కొత్త కేసులు నమోదయ్యాయి. 17 రోజులుగా కొత్త కేసులు 50 వేల లోపే ఉంటున్నాయి. కేంద్ర, రాష్ట ప్రభుత్వాల ఉమ్మడి కృషి ఫలితంగానే ఈ ధోరణి నమోదవుతోంది.
చికిత్సలో ఉన్న కేసుల తగ్గుదల కూడా కనబడుతోంది. ప్రస్తుత దేశవ్యాప్తంగా చికిత్సలో ఉన్నవారు 4,29,946 మంది.
చికిత్సలో ఉన్న కేసులు మొత్తం పాజిటివ్ కేసులలో 1.39% మాత్రమే.
కోవిడ్ నిర్థారణ పరీక్షల సామర్థ్యం దేశవ్యాప్తంగా పెంచటంతో గత 24 గంటల్లో 19,15,501 పరీక్షలు జరపగా ఇప్పటిదాకా చేసిన మొత్తం పరీక్షలు 43.59 కోట్లకు పైగా  అయ్యాయి. ఒక వైపు పరీక్షలు పెరుగుతూ ఉండగా మరోవైపు పాజిటివిటీ తగ్గుతూ వస్తోంది. వారపు పాజిటివిటీ ప్రస్తుతం 2.25% కాగా రోజువారీ పాజిటివిటీ 2.10% అయింది. వరుసగా 23 రోజులుగా ఇది 3% లోపు, 37 రోజులుగా 5% లోపే ఉంటోంది